b'\n_START_ARTICLE_\nGianni Infantino\n_START_PARAGRAPH_\nGiovanni Vincenzo Infantino (s. 23. maaliskuuta 1970 Brig, Sveitsi) on italialais-sveitsil\xc3\xa4inen juristi, joka on toiminut helmikuusta 2016 l\xc3\xa4htien jalkapalloliitto Fifan puheenjohtajana. Ennen kuin Infantino valittiin Fifan puheenjohtajaksi, h\xc3\xa4n ty\xc3\xb6skenteli Uefan p\xc3\xa4\xc3\xa4sihteerin\xc3\xa4._NEWLINE_Infantino aloitti ty\xc3\xb6t Uefassa vuonna 2000 toimittuaan sit\xc3\xa4 ennen Neuch\xc3\xa2telin yliopistoon kuuluvan jalkapallon kansainv\xc3\xa4lisen tutkimuskeskuksen CIES:n p\xc3\xa4\xc3\xa4sihteerin\xc3\xa4 sek\xc3\xa4 muun muassa Italian, Espanjan ja Sveitsin jalkapallosarjojen neuvonantajana. Vuosina 2004\xe2\x80\x932007 h\xc3\xa4n ty\xc3\xb6skenteli Uefan lakiasioista ja seuralisensseist\xc3\xa4 vastaavana johtajana ja vuosina 2007\xe2\x80\x932009 varap\xc3\xa4\xc3\xa4sihteerin\xc3\xa4. Infantino ehti hoitaa my\xc3\xb6hemmin p\xc3\xa4\xc3\xa4sihteeriksi nimetty\xc3\xa4 toimitusjohtajan teht\xc3\xa4v\xc3\xa4\xc3\xa4 v\xc3\xa4liaikaisena jo helmikuusta toukokuuhun 2007, kunnes h\xc3\xa4net lokakuussa 2009 nimettiin p\xc3\xa4\xc3\xa4sihteeriksi._NEWLINE_H\xc3\xa4n on naimisissa ja h\xc3\xa4nell\xc3\xa4 on nelj\xc3\xa4 lasta. H\xc3\xa4n puhuu italiaa, ranskaa, saksaa, englantia, espanja, portugalia ja arabiaa.'